**המשך מערך חשיפה- לתת ולקבל**

**פעילות 1 :כל אחד.ת הוא מיוחד ושונה**

מטרות:

1 .הקבוצה תכיר בכך שכל ילד הוא מיוחד, בזכות עצמו.

2 .כל חניכ.ה יראו כי יש להם כוח לתת משהו שייחודי רק להם.

הצעה למשחק- תופסת פרצופים: (10 דק')

המשחק מתנהל כמו תופסת רגילה, אבל בשביל לא להיתפס על החניכות.ים לעמוד במקום ולעשות

פרצוף מצחיק. חניכ.ה העושה פרצוף מצחיק לא יכול.ה להיתפס. חניכים שנתפסים מצטרפים והופכים

להיות תופסים.

\* כדאי להחליף תופס.ת כל 3-2 דקות.

יצירה- מרכיבים פרצופים שונים: (20 דק')

נצייר אליפסה על בריסטול גדול ונשים סקוצ'ים\ דבק סלוטייפ במקומות בהם אמורים להיות העיניים\ אף\

אוזניים\פה וכל דבר אחר שתרצו להוסיף. ניתן לכל חניכ.ה דף וטושים ונבקש מכל אחד.ת לצייר איבר

אחד בפנים.

לאחר מכן נדביק את החלקים שציירו החניכות.ים לדף. ניצור כמה פרצופים שונים בשביל שהקבוצה

תראה כמה סוגים של אנשים, כל אחד מיוחד ושונה מהאחרים.

\* למי שרוצה להוסיף אתגר, אפשר לכסות לחניכים את העיניים ולתת להם לנסות למצוא את

הלוח ולהדביק בעצמם את החלקים.

ציוד: דפים, טושים, בריסטול שעליו ציירנו אליפסה, סקוצ'ים\ סלוטייפ.

טקסט-השיר "פנים": (10 דק')

נקריא לחניכים את השיר "פנים" של לאה נאור, אפשר תוך כדי ההקראה, בכל פעם שקוראים על חלק

מהפנים, להגיד לקבוצה לגעת כל אחד.ת בחלק הזה בפנים שלו. (לדוג' כאשר מקריאים את המילה אף

בשיר, כל חניכ.ה נוגע.ת באף שלו.ה)

קישור לשיר: פנים"- לאה נאור"

אפשר גם להדפיס ישירות מהנספחים.

נסכם: (5 דק')

כמו שלילד בסיפור הייתה את הדמעה שהיא רק שלו, ככה לכל אחד מאיתנו יש משהו שהוא מיוחד רק

לו. בגלל שכל אחד מאיתנו הוא מיוחד ושונה, כמו הפרצופים השונים שעשינו, אז כל אחד יכול לתת

לאחרים משהו שהוא רק שלו.

**פעילות 2 :לתת ככה שיהיה כיף לקבל**

מטרות:

1 .הקבוצה תראה באיזה אופן כדאי לתת לאחר.

2 .החניכות ירצו לתת לאחר בעתיד עם חיוך.

הצעה למשחק: (10 דק')

21 מחמאות, על הקבוצה להשלים 21 מסירות באמצעות כדור, כאשר בכל פעם המוסר צריך להחמיא

למי שהוא מעביר אליו את הכדור (במידה והקבוצה מתקשה אפשר להתמסר עד מספר נמוך יותר).

פעילות- איך לתת עזרה: (20 דק')

נשחק "הכל תלוי בקול"- נחלק את החניכים לזוגות, חניכה אחת צריכה לכסות את העיניים והחניך השני,

שלא יכול לזוז, צריך לכוון אותה באמצעות הקול שלו בשביל לבצע מספר משימות. הזוג שביצע את

המשימות ראשון מנצח.

-להרים את הבקבוק של אחד החניכים מהרצפה.

- ללכת מנקודה מסוימת לנקודה אחרת שהמדריך קובע.

- להתיישב בכיסא.

אחרי הפעילות נשאל את הקבוצה:

איך עזרתי לחניך שאיתי? האם צעקתי? מה הייתה הדרך הכי טובה לעזור לחניך שלא ראה?

ציוד: אל בד לכיסויי עיניים, בקבוקים, כסאות.

טקסט- "מדוע עצי העץ כחולים?": (10 דק')

מקריאים לחניכים את הסיפור "מדוע עלי העץ כחולים?", תוך כדי, אפשר גם לקחת שני חניכים ולתת

לאחד מהם שני טושים ירוקים כדי שידגימו מה קורה בסיפור תוך כדי.

הערה: להדפיס את הטקסט מראש מהנספחים.

נסכם: (5 דק')

בחיים לפעמים יבקשו מאיתנו אנשים אחרים עזרה. כאשר אנחנו עוזרים למישהו, או נותנים לאחר משהו

שהוא צריך. חשוב שניתן ככה שיהיה לו כיף לקבל. תמיד ניתן ונעזור עם חיוך ועם אהבה, כדי שיהיה לבן

אדם השני נעים לקבל את העזרה!

**פעילות 3 :כל אחד צריך עזרה לפעמים**

מטרות:

1 .הקבוצה תראה שכולם צריכים עזרה לפעמים.

2 .החניכים לא יתביישו לבקש עזרה בעתיד.

הצעה למשחק- דג מלוח+ עזרה לזולת: (10 דק')

החניכים משחקים משחק של דג מלוח כאשר הסופר עומד צמוד לקיר וכל פעם סופר עד 3 ואז מסתובב.

על החניכים לקפוא במקום, מי שהסופר תופס אותו בתזוזה צריך לקפוא במקום. בשביל שהחניכים

שקפאו יוכלו לחזור לזוז חניכ.ה אחר צריכים לעבור לחניכ.ה הקפואים בין הרגליים.

הקבוצה מנצחת רק אם כל החניכים הגיעו לקיר.

פעילות- משימות לבד ובזוג: (20 דק')

נותנים לחניכים משימות הדורשות 2 אנשים בשביל להצליח בהם ואומרים לכל חניך לעשות כמה שיותר

משימות לבד. אחר כך מחלקים את הקבוצה לזוגות ונותנים להם לבצע שוב את אותן משימות.

המשימות:

-להקפיץ 2 בלונים באוויר ל-30 שניות.

-לזרוק 2 כדורים לאוויר ולתפוס אותם לפני שיגעו בקרקעלגעת בשני קירות בו זמנית.

-בקפיצה על רגל אחת, להעביר בקבוק מנקודה לנקודה.

-לזרוק כדור או חפץ דומה מעל חבל מתוח, ולתפוס אותו מבלי שיגע ברצפה בצד השני.

אחרי הפעילות נשאל את הקבוצה: מתי היה לי יותר קל לעשות את המשימות? מה עזר לי?

קורה לפעמים שאנחנו מקבלים משימות כאלה גם ביום יום?

ציוד: בלונים, כדורים, בקבוקים וחבל.

טקסט- השיר "אנשים טובים באמצע הדרך": (10 דק')

נשמע יחד את השיר "אנשים טובים" של נעמי שמר. (מצורף בנספחים)

נשאל את החניכים, ממי הילדה שהולכת בדרך קיבלה עזרה?

האם הייתה מצליחה לדעתכם לחצות את הדרך לבדה?

קישור לשיר עם קליפ שאפשר להקרין

סיכום: (5 דק')

נסביר לחניכים שכמו במשימות שעשינו, לפעמים בחיים אנחנו צריכים עזרה. וזה בסדר לבקש אותה

מאחרים. יש הרבה אנשים שרוצים לעזור לנו (משפחה, מורה, חברים, מדריכ.ה בבית נוער) וכדאי לבקש

מהם עזרה כשצריך

**פעילות 4 :מה אני יכול.ה לתת לאחר?**

מטרות:

1 .החניכות יראו כי לכל אחד.ת צרכים שונים.

2 .החניכות יהיו רגישות יותר לצרכים של אלו שמסביבם.

הצעה למשחק- כיסאות זזים: (10 דק')

מטרה: לתפוס מקום פנוי. מהלך: הושב את החניכים במעגל ואמור לאחד החניכים לעמוד באמצע. כעת

עליו להתיישב על הכסא ושאר החניכים צריכים להתיישב על המקום הפנוי לפי סדר ישיבתם בכדי למנוע

ממנו להתיישב. אם הוא הצליח להתיישב – מחליף אותו באמצע המעגל החניך שלא הספיק לחסום לו

את מקום הישיבה.

טקסט-הספר העץ הנדיב: (10 דק')

קוראים יחד עם הקבוצה את הסיפור העץ הנדיב, חשוב להקרין את הסיפור לקבוצה תוך כדי בשביל

שיוכלו לראות את הציורים.

קישור לסיפור העץ הנדיב עם האיורים

הקובץ נמצא גם בנספחים.

ציוד: מקרן, מחשב.

יצירה- עץ נתינה: (20 דק')

כל חניכה תקבל דף עם תבנית של עץ ועיגולים המייצגים תפוחים, על כל תפוח תצטרך החניכה לצייר

דברים שהיא יכולה לתת לאחרים, בסוף ידביקו החניכים את התפוחים על תבנית של עץ, ככה ייראו

שלמרות שכמו העץ, הם יכולים לתת דברים שונים לאנשים בהתאם לצורך.

ציוד: דף שעליו מצויר העץ, כמספר החניכים בקבוצה. (אפשר להדפיס מהנספחים או לצייר).

עיגולים מבריסטול, כדאי להכין 3 לכל חניכ.ה.

סיכום (5 דק'):

כמו העץ הנדיב, שנתן לילד דברים שונים בכל פעם בהתאם למה שהוא צריך, ככה גם אנחנו יכולים לתת

דברים אחרים לאנשים שונים. לכל אחד בתוכו יש הרבה טוב והרבה דברים לתת, וכל פעם נוכל לתת

ולעזור לאחר לפי מה שהוא צריך באותו הרגע.

**פעילות 5 :מה לעשות אם פגעתי בחבר.ה לקבוצה?**

מטרות:

1 .הקבוצה תבין שלפעמים כל אחד יכול בטעות לפגוע בחבר.ה

2 .החניכות.ים יתחילו להשתמש במילות כבוד.

הצעה למשחק-הרצל אמר+ בבקשה: (10 דק')

בוחרים חניכ.ה שיהיו הרצל, הרצל צריך לתת לקבוצה פקודות אבל להשתמש במילה בבקשה בתחילת

כל פקודה במקום להגיד הרצל אמר. למשל: בבקשה לשים ידיים על הראש.

אם הרצל לא אמר בבקשה החניכים לא אמורים לבצע את המשימה, ומי שעושה אותה נפסל. החניך

שנשאר בסוף המשחק הוא המנצח.

פעילות-סיטואציות: (10 דק')

נקריא לקבוצה מספר סיטואציות, אחרי כל סיטואציה נשאל את הקבוצה:

מה לדעתכם היה לא בסדר במה שקראנו? מה הייתם משנים\משאירים?

- חברה מהכיתה הביאה לי ציור שהיא הכינה במיוחד בשבילי, אחרי כמה דקות זרקתי את הציור,

היא ראתה את זה ונעלבה ממני.

- ביקשת עיפרון מהילדה שיושבת לידך בשולחן, היא הביאה לך אבל לא אמרת תודה ושכחת

להחזיר לה.

- ילד מהכיתה הגיע עם כובע חדש לבית הספר ושאל אותך מה דעתך. לא אהבת את הכובע אז

אמרת לו שהכובע מכוער ושעדיף שיזרוק אותו.

- חניכה מהקבוצה עלתה להקריא סיפור מול כל הכיתה, החניכה התבלבלה בסיפור ולא הצליחה

לקרוא, שאר החניכים התחילו לצחוק עליו והיא לא רצתה להמשיך להקריא.

- המורה אמר לי לעבור מקום בכיתה ולא רציתי, אז אמרתי לה שאני לא מסכימ.ה ולא זזתי

למרות שביקשה כמה פעמים.

יצירה- "לוח כבוד" קבוצתי: (20 דק')

יחד עם הקבוצה, נחשוב על מילים המביעות כבוד ונכתוב אותם על בריסטול שאותו נקשט ונתלה על

הקיר.

אפשר לתת גם לחניכים לנסות לכתוב בעצמם ולכוון אותם.

מילים לדוגמא: בבקשה, תודה, סליחה, בשמחה\ בכיף,להתראות, מה שלומך?

\*חשוב שהחניכים יחשבו בעצמם על כמה שיותר מהמילים, אפשר לעזור לקבוצה במידה והיא נתקעת.

סיכום: (5 דק')

לפעמים אנחנו פוגעים באנשים בטעות, בלי להתכוון. בגלל שלא שמנו לב או שלא חשבנו באותו רגע. אם

עשינו את זה בטעות הדבר הכי טוב שאנחנו יכולים לעשות זה לבקש סליחה, ולנסות לשפר לפעם

הבאה!